Úradný vestník L 171 , 17/06/1998 S. 0028 - 0029



Smernica Komisie 98/40/ES z 8. júna 1998, ktorou sa prispôsobuje technickému pokroku smernica Rady 74/346/EHS týkajúca sa spätných zrkadiel pre kolesové poľnohospodárske alebo lesné traktory (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 74/346/EHS z 25. júna 1974 o aproximácii právnych predpisov členských štátov vzťahujúcich sa na spätné zrkadlá pre kolesové poľnohospodárske alebo lesné traktory [1], naposledy zmenenej a doplnenej smernicou Európskeho parlamentu a Rady 97/54/ES [2], najmä na jej článok 4, keďže, vzhľadom na rastúcu zložitosť úloh vykonávaných traktormi, by sa mala venovať pozornosť spätným zrkadlám používaným na sledovanie pripojeného náradia, ktoré nie je určené na používanie v cestnej premávke; keďže kvôli zvýšeniu bezpečnosti by mali byť podrobne upravené podmienky, za ktorých vodiči nastavujú spätné zrkadlá; keďže podľa toho by sa mala zmeniť a doplniť aj smernica 74/346/EHS; keďže opatrenia stanovené v tejto smernici sú v súlade so stanoviskom Výboru pre prispôsobovanie sa technickému pokroku, ustanovenému smernicou Rady 74/150/EHS [3], naposledy zmenenou a doplnenou smernicou 97/54/ES, PRIJALA TÚTO SMERNICU: Článok 1 Príloha k smernici 74/346/EHS sa mení a dopĺňa takto: 1. v bode 1.1 sa dopĺňa nasledovná veta: "Prídavné spätné zrkadlá určené na kontrolu pripojeného náradia pri práci na poli nemusia bezpodmienečne podliehať schváleniu typu, ale musia byť umiestnené v súlade s požiadavkami nastavenia obsiahnutými v bodoch 2.3.3 až 2.3.5."; 2. v bode 2.4.2, sa prvá veta nahradzuje nasledovným znením: "Vodič musí byť schopný nastaviť vonkajšie spätné zrkadlo bez opustenia riadiacej polohy." Článok 2 1. Od 1. mája 1999 členské štáty nesmú: - odmietnuť, pokiaľ ide o typ traktora, udeliť schválenie typu ES a vydať doklad, uvedený v tretej zarážke článku 10 ods. 1 smernice 74/150/EEC, alebo národné typové schválenie alebo - zakázať zaradenie traktorov do prevádzky, ak tieto traktory spĺňajú požiadavky smernice 74/346/EHS, zmenenej a doplnenej touto smernicou. 2. Od 1. októbra 1999 členské štáty: - už nesmú vydávať dokument podľa tretej zarážky článku 10 ods. 1 smernice 74/150/EHS, pokiaľ ide o typ traktora, ktorý nespĺňa požiadavky smernice 74/346/EHS, naposledy zmenenej a doplnenej touto smernicou, - môžu zamietnuť žiadosť o schválenie národného typu, pokiaľ ide o typ traktora, ktorý nespĺňa požiadavky smernice 74/346/EHS, naposledy zmenenej a doplnenej touto smernicou. Článok 3 1. Členské štáty prijmú zákony, iné právne predpisy a správne opatrenia potrebné na dosiahnutie súladu s touto smernicou najneskoršie do 30. júna 1999. Bezodkladne o tom informujú Komisiu. Tieto opatrenia prijaté členskými štátmi budú obsahovať odkaz na túto smernicu alebo budú takým odkazom doplnené pri svojom oficiálnom uverejnení. Členské štáty prijmú postup pre takýto odkaz. 2. Členské štáty odošlú Komisii znenie základných vnútroštátnych právnych predpisov, ktoré prijmú v oblasti upravenej touto smernicou. Článok 4 Táto smernica nadobúda účinnosť dvadsiaty deň odo dňa svojho uverejnenia v Úradnom vestníkuEurópskych spoločenstiev. Článok 5 Táto smernica je adresovaná členským štátom. V Bruseli 8. júna 1998 Za Komisiu Martin Bangemann člen Komisie [1] Ú. v. ES L 191, 15.7.1974, s. 1. [2] Ú. v. ES L 277, 10.10.1997, s. 24. [3] Ú. v. ES L 84, 28.3.1974, s. 10. --------------------------------------------------